Una vegata establitas as reglas principiaron as competicions, en l'anyo 1871 la FA (Football Association) crea un torneyo que disputaron 12 d'os 50 equipes que yeran parti d'ella y que finalment estaría anomenato FA Cup (Copa d'Anglaterra) y que o suyo ganador estió l'equipe Wanderers FC. Un anyo dimpués o 30 de noviembre de 1872, Escocia y Anglaterra parteciparon en o primer partito oficial entre seleccions nacionals. O partito se chugó en o Hamilton Crescent, actual campo de críquet, en Partick, y terminó con marcador de empate a cero. Bells anyos dimpués entre chinero y marzo de 1884 se organizó a primera edición d'o British Home Championship, que dica l'anyo 1984 en que se fizo a zaguera edición estió a competición internacional mas antigua. A primera competición con formato de liga se disputó bells anyos dimpués, en 1888 y 1889 con a creyación d'a Football League en a que parteciporon 12 equipes afiliatos a la FA, y o ganador estió Preston North End Football Club. Ista competición estió consiederata como a primera división d'Anglaterra y se chugó dica l'anyo 1991, l'anyo siguient estió sustituita por a Premier League.